In sosiołenguìstega, el ze un sforso dełibarà par infroensar ła funsion, ła strutura o l'acuizision de łengue o varietà łenguìsteghe indrento de na comunidà vocałe. Insieme a l’ ideołozia łenguìstega e a łe pràteghe łenguìsteghe, ła pianefegasion łenguìstega ła fa parte de ła połìtega łenguìstega, na tipołozia trazesta da teoria de ła polìtega łenguìstega. Drio Spolsky, zestion de ła łengua el ze un tèrmene pì presizo de ła pianefegasion łenguìstega. Ła zestion de’l łenguajo ła ze definìa cofà "el sforso esplisito e osarvabiłe da parte de calcheduni o de calche grupo che’l ga o el revéndega utorità so i partesipanti a’l dominio par modifegar łe só pràteghe o convinsion". Ła pianefegasion łenguìstega ła ze speso asosiada a ła pianefegasion de’l goerno, ma ła ze doparada anca da na varietà de organizasion non governadiva cofà de baze e da individui. I obietivi de tałe pianefegasion i varia. Na mejo comunegasion traverso asimiłasion de na ùnjoła łengua domenante ła pol portar benefisi econòmeghi a łe menoranse, ma ła ze anca parsepìa cofà na fasiłitasion de’l só dominio połìtego. Cuatro ideołozie łenguìsteghe zenarałe łe ga el scopo de spiegar motivasion e desizion: Intarnasionałizasion: l'adosion de na łengua no indìzena cofà mezo de comunegasion pì anpia, cofà łengua ofisiałe o int’un dominio partegołar, cofà el dòparo de l’ingleze in India, Singapore, Fiłipine, Papua Nuova Guinea e Sud Àfrega. Asimiłasion łenguìstega: ła convinsion che onji menbro de na sosietà, independentemente da ła propia łengua mare, ła gapia da inparar a utiłizar ła łengua domenante de ła sosietà indove che ła vive. Un ezenpio el ze el movimento soło ingleze de serti rezidenti inte i Stati Unii. Plurałizmo łenguìstego: el reconosimento e el sostenjo de racuante łengue drento de na sosietà. I ezenpi i ciapa rento ła coezistensa de franseze, todesco, itałian e romanso in Zvisara; e el stato ofisiałe conpartìo de ingleze, małeze, tamil e sineze mandarin a Singapore. Ła coezistensa de racuante łengue ła podarìa mìa derivar nesesariamente da na ideołozìa łenguìstega consapévołe, ma pitosto da ła rełativa efisiensa de comunegar int’una łengua condividesta. Vernacołarizasion: el reprìstino e el dezviłupo de na łengua indijèna, insieme a ła só adosion da parte de’l stato cofà łengua ofisiałe. I ezenpi i include Ebràego inte’l stado de Izraełe e Quechua inte’l Perù. A ze stà reconosesti ùndaze obietivi de pianefegasion łenguìstega Purifegasion de ła łengua – prescrision de łe norme de dòparo a’l fin de presarvar ła "puresa łenguìstega" de ła łengua, protézer ła łengua da łe influense foreste e prevenjir ła deviasion de ła łengua parsepìa da l’interno Reprìstino de’l łenguajo – el tentadivo de reportar a’l dòparo comun na łengua che ła ga pochi o nesun marełengua soravivesti, vardar Ghil'ad, Zuckermann Reforma łenguìstega – canbiamento dełibarà de aspeti spesìfeghi o de ełementi estrałenguìsteghi, come gramàtega e ortografia, a’l fin de fasiłitarghene el dòparo Standardizasion de ła łengua – el tentadivo de otenjer prestizio par na łengua rezionałe o diałeto, zviłupando cofà łengua standard presernìa de na rezion Difuzion de ła łengua – el tentadivo de zgrandir el nùmaro de parlanti de na łengua Modernizasion łesègałe – conio de parołe o adatamento Unifegasion de ła termenołozìa: zviłupo de termenołozìa unifegada, prensipalmente in anbiti tècneghi Senplifegasion stiłìstega – senplifegasion de’l dòparo de ła łengua in łèsego, gramàtega e stiłe.